Ostabúðin var opnuð árið 2000 og bauð upp á gott úrval af ferskum og óvenjulegum varningi Í morgun var Ostabúðinni á Skólavörðustíg lokað fyrir fullt og allt . „ Rekstrarumhverfið var alveg galið “ Sagði Jóhann Jónsson matreiðslumaður og eigandi Ostabúðarinnar á Skólavörðustíg , í samtali við veitingageirinn.is aðspurður um lokunina . Jóhann sagði að það hefði verið nóg að gera , en það hefði samt þurft að fylla í fleiri sæti . Rekstrarkostnaður var orðinn of mikill og forsendur þess að halda lágu vöruverði brostnar . Hjá Ostabúðinni störfuðu 15 manns og var þeim tilkynnt um lokunina á fundi í morgun . Ostabúðin var opnuð árið 2000 og bauð upp á gott úrval af ferskum og óvenjulegum varningi og að auki var boðið upp á hádegisverð á neðri hæðinni . Í maí árið 2015 opnaði Jóhann nýjan veitingastað en hann var staðsettur við hliðina á Ostabúðinni með allt að 50 manns í sæti og var þá kominn grundvöllur fyrir að bjóða upp á kvöldmat . Smári er matreiðslumaður að mennt , en hann hefur starfað við fagið til fjölda ára , bæði sem starfsmaður og rekstraraðili . Í dag starfar Smári hjá Tónaflóði heimasíðugerð . Hægt er að hafa samband við Smára á netfangið smari@veitingageirinn.is Skoða allar greinar höfundar > > Brauðgerð Ólafsvíkur er staðsett við Ólafsbraut 19 Jón Þór Lúðvíksson bakarameistari í Ólafsvík , sem rekið hefur Brauðgerð Ólafsvíkur undanfarinn áratug en starfað þar í fjóra áratugi . Hann hefur nú ákveðið að selja brauðgerðina vegna erfiðs rekstrar . Fyrirtækið hvílir á gömlum merg , var stofnað árið 1951 . Í samtali við Skessuhorn segir Jón Þór að hann hafi nýlega sagt öllu starfsfólki sínu upp og er nú einn að vinna . „ Ég ætla að halda áfram þangað til ég get selt þar sem það kostar að reka þetta húsnæði . Ég ætla að halda áfram á meðan heilsan leyfir en það tekur alltaf einhvern tíma að selja svona fyrirtæki . Aðal ástæðan fyrir því að vilja selja er heilsuleysi okkar hjónanna og minnkandi sala sem rekja má til aukinnar samkeppni við stóru bakaríin og innfluttar brauðvörur . Ef þú horfir í hillurnar í búðunum sérð þú að við erum bara með lítið horn þar og hillurnar fullar af innfluttum og aðfluttum brauðvörum . Þá er ekki hægt að líta framhjá því að orkukostnaður hefur hækkað mikið og ekki síður hefur orðið gríðarleg hækkun launatengdra gjalda . Þetta leggst allt á eitt að gerir reksturinn erfiðari . “ Segir Jón Þór í samtali við Skessuhorn sem fjallar nánar um sölu á bakaríinu hér . Heilbrigðiseftirlit Suðurlands hefur gert fjölmargar athugasemdir við aðstöðu á veitingastaðnum , s.s. húsnæðið og búnað , þrif , meindýravarnir , hreinlæti , vörn gegn mengun og mælingar á hitastigi matvæla . Heilbrigðiseftirlit Suðurlands tilkynnti nú í vikunni að starfsleyfi fyrirtækisins verði afturkallað á morgun föstudaginn 29. nóvember , ef þá hafi ekki verið gerðar úrbætur á aðstöðu fyrirtækisins og starfsemi , sem að mbl.is vakti m.a. athygli á . Nú rétt í þessu birtir veitingastaðurinn Joy eftirfarandi tilkynningu á facebook þar sem segir að staðnum verði lokað um óákveðin tíma og sakar meðal annars Heilbrigðiseftirlit Suðurlands um að taka fyrirtækið opinberlega af lífi á mjög villandi hátt : Mynd : skjáskot af tilkynningu á facebook Þorkell Garðarsson hefur tekið við stöðu Yfirmatreiðslumeistara á Skyrgerðinni . Húsnæði Skyrgerðarinnar var byggt 1930 og gegndi þá hlutverki skyrgerðar annars vegar og þinghúss bæjarins hins vegar . Í húsinu er því rík hefð fyrir því að hittast , ræða málin og gera sér glaðan dag . Á þessu er engin breyting nú þegar bæjarbúum og gestum gefst tækifæri á því að njóta girnilegra og góðra veitinga í þessu fallega og sögufræga húsi . ‍ Maturinn er nær allur eldaður frá grunni á staðnum og notast er við hágæða hráefni úr héraði . Matseðillinn er einfaldur og á góðu verði . Arfleifð gömlu skyrgerðarinnar er svo að sjálfsögðu í hávegum höfð í eldhúsinu og skyr sem búið er til á staðnum og er notað á fjölbreyttan og spennandi hátt í matreiðslunni . Boðið er upp á mismunandi matseðla eftir tíma dags , svo maturinn hæfi örugglega tilefninu . Hádegisseðillinn er í boði frá klukkan 11:30 og þar má finna rétti dagsins og mat í léttari kantinum í bland við rétti sem metta vel út í daginn , svo sem kjötsúpu og plokkfisk . Frá klukkan 14 tekur miðdegisseðillinn við þar sem má finna úrval af hádegisseðlinum auk góðgjörða sem hæfa vel milli máltíða . Kvöldverðarseðillinn er í boði frá klukkan 17:30 . Þar leikur grillað , lífrænt kjöt stórt hlutverk auk girnilegra rétta með íslensku sjávarfangi og fjölbreyttra grænmetisrétta . Stórglæsileg jólahlaðborð verður í boði hjá Skyrgerðinni og má vænta að mikill undirbúningur liggur að baki slíku hlaðborði hjá Þorkeli , enda er nær allt unnið frá grunni .